LV
C 152/140
Eiropas Savienības Oficiālais Vēstnesis
6.4.2022.
2.2.
Transports rada aptuveni 25 % no ES siltumnīcefekta gāzes (SEG) emisijām, kā arī nopietni ietekmē gaisa kvalitāti pilsētu centros. 2.3.
Komisija 2019. gada decembrī pieņēma paziņojumu par Eiropas zaļo kursu, kurā pausts aicinājums līdz 2050. gadam par 90 % samazināt transporta radītās SEG emisijas, vienlaikus tiecoties uz nulles piesārņojuma mērķi.
Lai līdz 2030. gadam samazinātu siltumnīcefekta gāzes neto emisijas par vismaz 55 %, 2020. gada septembrī Komisija pieņēma priekšlikumu par Eiropas Klimata aktu, proti, paketi “Gatavi mērķrādītājam 55 %”. 2.4.
Komisija 2020. gada decembrī pieņēma paziņojumu par Ilgtspējīgas un viedas mobilitātes stratēģiju.
Šī stratēģija ir pamats ES transporta pārveidei, kuras mērķis ir nodrošināt viedu un ilgtspējīgu nākotni. 2.5.
Ar šo priekšlikumu izveido jaunu regulu par alternatīvo degvielu infrastruktūras ieviešanu un atceļ Eiropas Parlamenta un Padomes Direktīvu 2014/94/ES (2). 2.6.
Direktīva 2014/94/ES stājās spēkā 2014. gadā.
Alternatīvo degvielu infrastruktūras direktīva ir kopējs pasākumu satvars, kura mērķis ir veicināt transporta radīto SEG emisiju samazināšanu.
Lai izveidotu alternatīvo degvielu infrastruktūru ar uzlādes stacijām elektriskajiem transportlīdzekļiem un dabasgāzes (LNG un CNG) un ūdeņraža uzpildes punktiem, direktīvā noteiktas minimālās prasības, kas jāīsteno, izmantojot nesaistošus valsts politikas satvarus.
Šīs stratēģijas mērķis ir nodrošināt visu transporta veidu pārrobežu apriti TEN-T tīklos. 2.7.
Nesenajā ziņojumā par šīs direktīvas piemērošanu Komisija norādīja, ka ir gūti zināmi panākumi tās īstenošanā, taču secināja, ka visā ES nav visaptveroša un pilnīga alternatīvo degvielu infrastruktūras tīkla. 2.8.
Komisija veica minētās direktīvas ex post novērtējumu.
Novērtējumā tika konstatēts, ka direktīva nav pietiekami pielāgota, lai palīdzētu sasniegt 2030. gada klimata mērķi. 2.9.
Ierosinātā regula ir daļa no kopējiem savstarpēji saistītajiem politikas pasākumiem paketē “Gatavi mērķrādītājam 55 %”, kurā noteiktas darbības, kas jāveic visās nozarēs, lai sasniegtu 2030. gada klimata mērķi.
2.10.
Ierosinātās regulas konkrētie mērķi ir šādi:
2.10.1. nodrošināt minimālo alternatīvo degvielu infrastruktūru alternatīvās degvielas transportlīdzekļiem visos transporta veidos un visās dalībvalstīs; 2.10.2.
nodrošināt, ka infrastruktūra ir pilnībā sadarbspējīga;
2.10.3.
nodrošināt lietotāju pilnīgu informēšanu un visus iespējamos maksājumu veidus.
2.11.
Komisija uzskata, ka tikai kopējs Eiropas tiesiskais regulējums var saskaņoti sasniegt mērķus attiecībā uz transporta nozares dekarbonizāciju visos transporta veidos un visās dalībvalstīs. 2.12.
Pēc plaša ietekmes novērtējuma ziņojuma Komisija nolēma pieņemt 2. politikas risinājumu.
Tajā ierosināti obligāti uz autoparku balstīti mērķrādītāji mazas noslodzes transportlīdzekļu elektrouzlādes punktiem un noteikti uz attālumu balstīti mērķrādītāji visiem TEN-T tīkla autotransporta līdzekļiem, tostarp lielas noslodzes transportlīdzekļu infrastruktūras pilsētu mezgliem.
Ir paredzēti arī sīki izstrādāti noteikumi attiecībā uz TEN-T tīkla ostām un lidostām, taču nav noteikti obligāti mērķrādītāji.
Šis risinājums paredz plašāk saskaņot maksājumu iespējas, fiziskos un komunikācijas standartus un patērētāju tiesības.
Tas stiprinātu noteikumus par cenu pārredzamību un citu informāciju lietotājiem un ietvertu uzlādes un uzpildes staciju virziena norādes.
2.13.
(2)
Regula tika uzskatīta par labāko risinājumu, kā sasniegt vēlamos mērķus visās ES dalībvalstīs.
Eiropas Parlamenta un Padomes Direktīva 2014/94/ES (2014. gada 22. oktobris) par alternatīvo degvielu infrastruktūras ieviešanu (OV L 307, 28.10.2014., 1. lpp.).